GPSC ขาขึ้นรอบใหม่! บวกแรง 3% โบรกเชียร์ซื้อลุ้นกำไรไตรมาส 2/62 โตแรงชูเป้าสูง 80 บ.
GPSC ขาขึ้นรอบใหม่! บวกแรง 3% โบรกเชียร์ซื้อลุ้นกำไรไตรมาส 2/62 โตแรงชูเป้าสูง 80 บ.
GPSC ขาขึ้นรอบใหม่! บวกแรง 3% โบรกเชียร์ซื้อลุ้นกำไรไตรมาส 2/62 โตแรงชูเป้าสูง 80 บ.
25 ก.ค. 2562

ผู้สื่อข่าวรายงานว่า บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 11.22 น. อยู่ที่ระดับ 71.00 บาท บวก 2.25 บาท หรือ 3.27% ด้วยมูลค่าซื้อขาย 1.12 พันล้านบาท

บล.กรุงศรี ระบุในบทวิเคราะห์ว่า กลุ่มที่คาดว่างบไตรมาส 2/62 จะเติบโตขึ้น (PTTEP, EA, BGRIM, GPSC, CKP ,CPF, GFPT, TFG, CPALL, MTC, THANI, VGI, PLANB, MINT, VNT, WORK, MAJOR) โดย GPSC ( ซื้อ เป้า 80 บาท) มองข่าว สตง.เสนอให้กระทรวงพลังงานทบทวนแผน PDP2018 ใหม่ไม่กระทบ GPSC เนื่องจากกำลังการผลิตไฟฟ้าส่วนใหญ่ส่งขายให้บริษัทในกลุ่ม PTT เป็นหลัก
ส่วน Growth story ในอนาคตมุ่งเน้นลงทุนในต่างประเทศ อาทิ เวียดนาม ซึ่งมีแนวโน้มจะเพิ่มกำลังการผลิตมากกว่าไทยถึง 2 เท่า กำไรสุทธิปีหน้าจะเพิ่มขึ้นเป็น 10,000 ล้านบาทจากการรวมงบกับ GLOW ทำให้ EPS น่าจะเพิ่มขึ้นเป็น 4 บาทต่อหุ้น กดดัน PE ลดลงต่ำกว่า 20 เท่า
 
บล.ฟินันเซีย ไซรัส ระบุในบทวิเคราะห์ฯแนะ”ซื้อ”หุ้น GPSC ให้ราคาเป้าหมาย 70 บาท (DCF) ยังไม่รวม synergy จาก บมจ.โกลว์ พลังงาน (GLOW) โดยราคาหุ้นที่ Laggard มานาน (+11% YTD vs. หุ้นโรงไฟฟ้า +36% YTD) ใกล้จะเคลื่อนไหวเป็นธรรมชาติหลังประกาศสัดส่วนการเพิ่มทุนในไตรมาส 3/62
ส่วนเงินเพิ่มทุน 7.4 หมื่นล้านบาท แม้จะเพิ่มจำนวนหุ้นเท่าตัว แต่เชื่อกำไรของ GLOW ราวปีละ 8 พันล้านบาท หักดอกเบี้ยที่กู้ซื้อ GLOW ~2.5 พันล้านบาท ยังมากกว่ากำไรของ GPSC ที่คาดทำได้ปีละ 3.8-4 พันล้านบาท กลบ dilution จากเพิ่มทุนได้  ด้านกำไรไตรมาส 2/62 จะโตแรงหลังรับรู้ GLOW (69.11%) เต็มไตรมาส และยังมีโครงการอื่น เช่น ธุรกิจผลิตแบตเตอรี่ โครงการใน EEC หนุนการโตระยะยาว